2015.gada Noteikumi Nr.

Rīgā (prot. Nr. . §)

**Noteikumi par 2016./2017.mācību gada un mācību semestru sākuma un beigu laiku**

Izdoti saskaņā ar

Vispārējās izglītības likuma

4.panta 16.punktu

1. Noteikumi nosaka 2016./2017.mācību gada un mācību semestru sākuma un beigu laiku tām vispārējās izglītības iestādēm, kuras īsteno vispārējās pamatizglītības programmas un vispārējās vidējās izglītības programmas.

2. Mācību gads sākas 2016.gada 1.septembrī.

3. 1.–8.klases un 10.–11.klases izglītojamajiem mācību gads beidzas 2017.gada 31.maijā.

4. 9.klases izglītojamajiem mācības beidzas 2017.gada 12.maijā, bet mācību gads beidzas 2017.gada 9.jūnijā.

5. 12.klases izglītojamajiem mācības beidzas 2017.gada 12.maijā, bet mācību gads beidzas 2017.gada 16.jūnijā.

6. 9. un 12.klases izglītojamiem, kuri atbrīvoti no noteiktajiem valsts pārbaudījumiem, mācību gads beidzas 2017.gada 31.maijā.

7. Mācību gadu veido divi semestri:

7.1. pirmais semestris ilgst no 2016.gada 1.septembra līdz 2016.gada 21.decembrim;

7.2. otrais semestris ilgst:

7.2.1. 1.–8.klases un 10.–11.klases izglītojamajiem – no 2017.gada 5.janvāra līdz 2017.gada 31.maijam;

7.2.2. 9.klases izglītojamajiem – no 2017.gada 5.janvāra līdz 2017.gada 9.jūnijam;

7.2.3. 12.klases izglītojamajiem – no 2017.gada 5.janvāra līdz 2017.gada 16.jūnijam.

8. Mācību gadā izglītojamajiem ir šādas brīvdienas:

8.1. rudens brīvdienas – no 2016.gada 24.oktobra līdz 2016.gada 28.oktobrim;

8.2. ziemas brīvdienas – no 2016.gada 22.decembra līdz 2017.gada 4.janvārim;

8.3. pavasara brīvdienas 1.–11.klases izglītojamiem – no 2017.gada 13.marta līdz 2017.gada 17.martam;

8.4. pavasara brīvdienas 12.klases izglītojamiem – no 2017.gada 20.marta līdz 2017.gada 24.martam;

8.5. vasaras brīvdienas 1.–8.klases un 10.–11.klases izglītojamajiem – no 2017.gada 1.jūnija līdz 2017.gada 31.augustam.

9. Izglītības iestāde patstāvīgi pieņem lēmumu par vienu nedēļu ilgām papildu brīvdienām 1.klases izglītojamajiem. Papildu brīvdienas organizē otrajā semestrī.

10. Ja mācību gada laikā iestājas ārkārtējas situācijas, kuras iepriekš nevar paredzēt un kuru izraisīto apstākļu dēļ ilgstoši (vismaz vienu nedēļu) nav iespējams nodrošināt mācību procesu atbilstoši normatīvo aktu prasībām, izglītības iestādes dibinātājs, izvērtējot konkrētos ārkārtējās situācijas apstākļus, ir tiesīgs pieņemt lēmumu par mācību gada pagarinājumu 1.–8.klases un   
10.–11.klases izglītojamajiem.

Ministru prezidente Laimdota Straujuma

Izglītības un zinātnes ministre Mārīte Seile

Iesniedzējs:

Izglītības un zinātnes ministre Mārīte Seile

Vizē:

Valsts sekretāres vietniece –

Izglītības departamenta direktore,

valsts sekretāra pienākumu izpildītāja Evija Papule

24.11.2015.

333

Dz.Mergupe-Kutraite

67047817, dzintra.mergupe@izm.gov.lv